ΕΝΕΕΓΥΛ Ρεθύμνου - Σχολικό έτος 2019-2020

Οι σύνδεσμοι

*Ελάτε παιδιά να κάνουμε να θυμηθούμε τους συνδέσμους, τις μικρές δηλαδή αυτές λεξούλες, με τις οποίες συνδέονται μεταξύ τους οι προτάσεις. Θα μας βοηθήσουν πολύ, καθώς στο επόμενο μάθημα θα κάνουμε επανάληψη στις κύριες και δευτερεύουσες προτάσεις.*

*Διαβάστε προσεκτικά τον πίνακα που ακολουθεί με τη βοήθεια του οποίου θα απαντήστε στις ασκήσεις που ακολουθούν. Σας χαιρετώ!*

*κ. Γιώτα*

|  |  |  |  |
| --- | --- | --- | --- |
|  | | **Είδη** | **Σύνδεσμοι** |
| Παρατακτικοί | | 1. Συμπλεκτικοί | και/κι, ούτε, μήτε (και ουδέ, μηδέ σε παλαιότερα κείμενα) |
| 2. Διαχωριστικοί | ή, είτε |
| 3. Αντιθετικοί | αν και, αλλά, μα, παρά, όμως,  ωστόσο, ενώ, μολονότι, μόνο (που) |
| 4. Συμπερασματικοί | λοιπόν, ώστε, άρα, επομένως, οπότε |
| 5. Επεξηγηματικός | δηλαδή |
| Υποτακτικοί | Χρησιμοποιούνται στις **ονοματικές**  προτάσεις | 6. Ειδικοί | πως, που, ότι |
| 7. Ενδοιαστικοί (ή διστακτικοί) | μη(ν), μήπως |
| 8. Βουλητικός | να |
| Χρησιμοποιούνται στις **επιρρηματικές**  προτάσεις | 9. Χρονικοί | όταν, ενώ, καθώς, αφού, αφότου, πριν (πριν να), μόλις, προτού, ώσπου, ωσότου |
| 10. Αιτιολογικοί | γιατί, επειδή, αφού, τι (ποιητικό) |
| 11. Υποθετικοί | αν/εάν, άμα |
| 12. Τελικοί | να, για να |
| 13. Αποτελεσματικοί | ώστε (να), που |
| 14. Εναντιωματικοί / παραχωρητικοί | αν και, ενώ, μολονότι |
| 15. Συγκριτικός | παρά |

**Άσκηση 1η:**

**Υπογράμμισε στις παρακάτω προτάσεις τις λέξεις που νομίζεις ότι είναι σύνδεσμοι με τους οποίους ξεκινούν δευτερεύουσες προτάσεις. Πρέπει να βρεις 20 συνδέσμους.**

* Μου ανακοίνωσε ότι πρέπει να φύγει.
* Μολονότι έκανε κρύο, εμείς πήγαμε εκδρομή!
* Δεν παίζουμε μπάλα στο διάλειμμα μήπως χτυπήσουμε κάποιο συμμαθητή μας.
* Δε σε πιστεύω πως δεν άκουσες πού έβαλα τα κλειδιά.
* Άργησα λίγο, γιατί έπαθε λάστιχο το λεωφορείο, καθώς ερχόμουν στο σχολείο.
* Επειδή άργησες δικαιολογημένα, δεν θα σου βάλω απουσία. Αν όμως ξανασυμβεί κάτι παρόμοιο, ειδοποίησέ με.
* Έκανε μια βλακεία και τώρα τρέμει μην το μάθει η μάνα του.
* Δεν ήρθε ακόμη ο Γιώργος ούτε η Στέλλα. Επομένως θα τους περιμένουμε ωσότου έρθουν.
* Προτού φτάσει η Στέλλα και ενώ ήμασταν έτοιμοι για αναχώρηση, αν και δεν τον περιμέναμε, ήρθε ο Νίκος.
* Θα βγεις για μπάλα άμα διαβάσεις τα μαθήματά σου.

**Άσκηση 2η:**

**Δίπλα σε κάθε σύνδεσμο που βρήκες, γράψε τι είδος συνδέσμου είναι. Θα συμβουλευτείς τον παραπάνω πίνακα, αν δεν θυμάσαι το είδος!**

Π.χ. επειδή = αιτιολογικός σύνδεσμος